KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E VITT 2026
PËR MINISTRINË E MBROJTJES

I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Ministria e Mbrojtjes ka për mision hartimin dhe zbatimin e politikave të përgjithshme shtetërore të sigurisë dhe të mbrojtjes së vendit në përputhje me Kushtetutën, Strategjinë e Sigurisë, Organizatën e Traktatit të Atlantikut të Veriut (NATO), Strategjinë Ushtarake dhe legjislacionin në fuqi në Republikës së Shqipërisë. 

Ministria e Mbrojtjes gjatë vitit 2026 ka administruar dhe menaxhuar fondet publike sipas shtatë programeve të miratuara, e konkretisht:

1. Planifikimi, menaxhimi dhe administrimi.
2. Forcat e Luftimit
3. Arsimi Ushtarak 
4. Mbështetja e Luftimit 
5. Mbështetje për Shëndetësinë 
6. Emergjencat civile dhe rezervat e shtetit
7. Mbështetje Sociale për Ushtarakët

Performanca dhe statusi i produkteve të disa programeve kryesore:

Për vitin 2025 qëllimi kryesor në programin “Planifikimi menaxhimi administrimi” është “të kontribuojë në mireadministrimin, menaxhimin efektiv të fondeve dhe përmbushjen e detyrimeve financiare për personelin e MM dhe SHPFA, Përfaqesitë Ushtarake, Shtabet e NATO-s, sipas detyrimeve ligjore të përfshirjes në iniciativat rajonale dhe organizatat ndërkombetare”. Realizimi i fondeve në këtë program buxhetor për grupin e shpenzimeve korente rezulton në masën 40% kundrejt planit vjetor, ndërkohë për projektet e investimeve plani nuk paraqitet me realizim. 
Për ketë program buxhetor është realizuar produkti si më poshtë:
· 16 Akte ligjore e nënligjore të përgatitura nga Ministria e Mbrojtjes, me një kosto faktike prej 567 milionë lekë.

Fondet e akorduara për programin “Forca e Luftimit” përbëjnë rreth 53% të buxhetit vjetor të miratuar për Ministrinë e Mbrojtjes për vitin 2026. Ky program ka parashikuar objektiva specifike dhe plane veprimi për realizimin e tyre. Realizimi i fondeve në këtë program buxhetor për grupin e shpenzimeve korente rezulton në masën 33% kundrejt planit të miratuar, ndërkohë për grupin e projekteve dhe invstimeve ka realizim në masën 18% kundrejt planit vjetor. 

Objektivat e këtij programi për vitin 2026 janë mbajtja në gatishmëri dhe përmirësimi i kapaciteteve Operacionale të Forcës Tokësore, Detare dhe Ajrore.

Konkretisht për 4 mujorin e vitit 2026, janë realizuar:
· 2,968 personel i forcave toksore i mbajtur në gadishmëri, apo 96% e numrit të planifikuar, me një kosto faktike prej 1.8 miliardë lekë.
· 699 personel i forcave ajrore, apo 92 % e numrit të planifikuar, i mbajtur në gadishmëri, me një kosto faktike prej 492 milionë lekë.
· 725 personel i forcave detare i mbajtur në gadishmëri, apo 96% e numrit të planifikuar, me një kosto faktike prej 478 milionë lekë.
· 254 kontigjent ushtarak pjesmarrës në misione paqeruajtëse jashtë vendit, me kosto faktike prej 386 milionë lekë.

Fondet e akorduara për Programin “Mbështetja e Luftimit” përbëjnë rreth 19% të buxhetit vjetor të miratuar për Ministrinë e Mbrojtjes për vitin 2026. Realizimi i fondeve buxhetore për 4 mujorin e vitit 2026 në këtë program buxhetor për grupin e shpenzimeve korrente rezulton në masën 28% kundrejt planit të miratuar, ndërkohë realizimi i projekteve të investimeve paraqitet në masën 2% kundrejt planit.  
Për këtë program janë parashikuar objektiva specifike për realizimin e tyre, si:
· Sigurimi i logjistikes së nevojshme si dhe mbështetja në operacione humanitare dhe misione ndërkombëtare. Treguesit e performancës për këtë objektiv janë: 
· Përqindja e furnizimit në kohë dhe mbështetja logjistike e Forcave të Armatosura.
· Menaxhimi në kohë dhe profesional i operacioneve të EC dhe CIMIC.
· Dokumente të procesuara dhe arkivuara sipas legjislacionit ne fuqi.
· Sigurimi i inteligjencës strategjike të nevojshme dhe sipas standardeve të NATO-s  për siguri dhe stabilitet. Treguesit e performancës për këtë objektiv Nr 2:
· Përqindja e arritjes së përmbushjes së objektivave të kapaciteteve në fushën e inteligjencës ushtarake dhe të NATO-s.
· Përqindja e arritjes së kapaciteteve te nevojshme operacionale.

· Sigurimi dhe mbështesja e sistemeve të teknologjisë  brenda standardeve  të NATO-s. Treguesit e performancës për këtë objektiv Nr 3: 
· Kapacitete operacionale per ASNI 
· Ruajtja e nivelit oreracional për Repartin nr. 6630

Konkretisht për 4 mujorin e vitit 2026, për realizimin e këtyre objektivave kanë kontribuar produktet sa më poshtë:
· Sigurimi i mbështetjes logjistike për FARSH përmes burimeve njerezore, mallrave dhe sherbimeve, me një kosto faktike prej 1.19 miliardë lekë.
· Sigurimi me sisteme komunikimi dhe informacioni, në mbështetje të kërkesave të komandim-kontrollit të Forcave të Armatosura, me një kosto faktike prej 149 milionë lekë. 
· Objekte në ruajtje (ruajtja e infrastruktures, sigurimi i elementeve të ceremonialit gjatë pritjeve ceremoniale, etj.) dhe godina pushimi të ofruara për personelin ushtarak dhe civil të FA, me një kosto faktike prej 315 milionë lekë.
· 448 personel i policise ushtarake funksionale i mbështetur në përmbushje të funksioneve të saj, me një kosto faktike prej 237 milionë lekë.
· 151 personel i rekrutuar dhe dosje të administruara për trajtim financiar, me një kosto faktike prej 129 milionë lekë. 
· Shërbimi arkivor i ofruar ndaj  qytetarëve, institucioneve shtetërore e private, si dhe për interesa studimore, realizuar me një kosto faktike prej 12 milionë lekë.
· 90 liçenca importi/eksporti të dhëna për mallrat ushtarak, me një kosto faktike prej 11 milionë lekë. 
· Monitorimi i hapsirës detare, me një kosto faktike prej 13 milionë lekë.

Fondet e miratuara për 4 mujorin e vitit 2026 për programin “Emergjencat Civile” përbëjnë rreth 10% të buxhetit vjetor të Ministrisë së Mbrojtjes, dhe shpenzohen për realizimin e objektivave:

· Mbrojtja e jetës, pasurisë,  gjesë së  gjallë trashigimisë kulturore dhe mjedisit nga fatkeqesitë të ndryshme dhe ardhja në ndihmë e popullatës në gjendje të jashtëzakonshme: 	
· Ndërhyrje të ofruara në rast tërmeti 
· Ndërhyrje të ofruara në raste përmbytjesh 
· Ndërhyrje në raste zjarri të ofruara 
· Rritja e stokut ne mallra ushqimore dhe industrial dhe krijimi i kushteve optimale për administrimin menaxhimin dhe manipulimin e tyre. Tregues performance:	
· Rritja e stokut te mallrave rezerve shtetërore të cilat do të përdoren për ardhjen në ndihme të rreth 4 000 familjeve të prekura nga fatekeqesitë natyrore.
Konkretisht për 4 mujorin e vitit 2026, për realizimin e këtyre objektivave kanë kontribuar produktet sa më poshtë:
· Shërbime të kryera (orë pune) në kuadër të mbrojtjes së jetës njerzore, pronës, trashëgimisë kulturore e pyjeve, me një kosto faktike prej 64 milionë lekë. 
· 25 familje të ndihmuara, banesat e të cilëve janë dëmtuar nga fatkeqësi të ndryshme me një kosto faktike prej 9 milionë lekë.
· Administrimi dhe menaxhimi i stokut të mallrave ushqimore dhe mallrave industriale në kushte optimale, me një kosto faktike prej 37 milionë lekë.
Realizimi i fondeve buxhetore për 4 mujorin e vitit 2026 në këtë program buxhetor për grupin e shpenzimeve korente rezulton në masën 9%, ndërsa produktet e investimit nuk kanë realizim për periudhën. Realizimi i ulët në shpenzime korrente vjen kryesisht si rrejdhojë e mosrealizimit fondit të shpërndarë sipas bashkive në formen e transfertës së kushtëzuar për dëmshpërblimin e shtetasve të prekur nga fatkeqësitë natyrore si dhe për marrjen e masave parandaluese.
Programi “Arsimi Ushtarak”, me realizimin e fondeve për shpenzime korrente në masën 26% të planit vjetor, ka kontribuar në përmbushjen e objektivit “Rritja e kapaciteteve të burimeve njerëzore dhe transformimi i sistemit të edukimit ushtarak e civil nëpërmjet programeve të integruara dhe gjithëpërfshirëse në përputhje me standardet e NATO-s”. Gjatë periudhës 4M I 2026 janë vijuar aktivitetet e formimit, arsimit dhe kualifikimit profesional të personelit ushtarak dhe civil, në funksion të përmirësimit të kapaciteteve institucionale dhe operacionalizimit të standardeve të Aleancës. Kostoja faktike e realizuar për këtë periudhë rezulton në vlerën 236 milionë lekë.
Programi “Mbështetje për Shëndetësinë” ka për qëllim “Ofrimin e një shërbimi sa më të specializuar mjekësor dhe spitalor në nivel universitar në trajtimin, në rang kombëtar, të politraumave”. Realizimi i buxhetit për shpenzimet korrente të programit për 4M I 2026 kundrejt buxhetit të akorduar për vitin 2026 është në nivelin 28%. Gjatë kësaj periudhe janë trajtuar 28,592 pacientë ambulatorë dhe të shtruar në urgjencë, duke siguruar vazhdimësinë dhe cilësinë e shërbimit të specializuar shëndetësor për rastet e politraumave në nivel kombëtar. Kostoja faktike e realizuar për periudhën rezulton në vlerën 452 milionë lekë.

II. Karakteristika kryesore të performancës së shpenzimeve
Gjatë 4 mujorit të vitit 2026, situata në lidhje me realizimin e shpenzimeve të buxhetit sipas çdo programi paraqitet si më poshtë:

Tabela: Realizimi i shpenzimeve sipas programeve buxhetore (në mijë lekë):
[image: ]
Gjatë periudhës 4-mujore të vitit 2026, Ministria e Mbrojtjes ka realizuar shpenzime buxhetore në vlerën 12,911 milionë lekë, ose 22% të planit vjetor, duke reflektuar një ecuri të moderuar të zbatimit të buxhetit në fazën e parë të vitit.
Peshën kryesore në realizimin e shpenzimeve e zë programi “Forcat e Luftimit”, me 7,026 milionë lekë ose 54% të totalit të shpenzimeve të realizuara, i ndjekur nga programet “Mbështetja e Luftimit” me 2,483 milionë lekë (19%) dhe “Mbështetje për Ushtarakët” me 2,000 milionë lekë (15%). Këto tre programe përfaqësojnë rreth 88% të realizimit total të buxhetit për periudhën.
Nga pikëpamja e nivelit të realizimit ndaj planit vjetor, programi me nivelin më të lartë paraqitet “Mbështetje për Ushtarakët” me 38%, i ndjekur nga “Planifikimi, Menaxhimi dhe Administrimi” me 37%, ndërsa nivelet më të ulëta të realizimit evidentohen te programet “Emergjencat Civile” me 2% dhe “Arsimi Ushtarak” me 14% të planit vjetor. Kjo ecuri lidhet me natyrën e aktiviteteve të këtyre programeve, një pjesë e të cilave parashikohet të realizohet në muajt në vijim të vitit buxhetor.
Sipas zërave përbërës të shpenzimeve, situata në fund 4 mujorit të vitit 2026, paraqitet si më poshtë:
     
[image: ]    	 Tabela: Realizimi i shpenzimet sipas klasifikimit ekonomik (në mijë lekë):

Nga tabela e realizimit sipas natyrës së shpenzimeve, rezulton se gjatë 4M I 2026 janë realizuar 12,911 milionë lekë, ose 22% e planit vjetor, ku pesha kryesore e shpenzimeve është përqendruar tek shpenzimet korrente, të cilat përbëjnë 70% të totalit të shpenzimeve të realizuara, ndërsa shpenzimet kapitale zënë 30%.
Në strukturën e shpenzimeve korrente, realizimin më të lartë në vlerë e paraqesin:
· Pagat, me 3,677 milionë lekë, ose 33% të planit vjetor;
· Mallra dhe shërbime, me 2,373 milionë lekë, ose 25% të planit;
· Transfertat korente të brendshme, me 2,009 milionë lekë, ose 35% të planit.
Nga ana tjetër, shpenzimet kapitale paraqesin një nivel më të ulët realizimi, me 13% të planit vjetor, ku investimet e financuara nga burime të brendshme janë realizuar në masën 23%, ndërsa investimet me financim të huaj pothuajse nuk kanë shfaqur realizim gjatë periudhës (0.01% e planit), duke reflektuar mosfillimin ose ritëm të ngadaltë të zbatimit të projekteve përkatëse.
Gjithashtu, numri faktik i punonjësve rezulton 8,726 punonjës, kundrejt 9,299 punonjësve të planifikuar, çka ka ndikuar në nivelin e realizimit të fondeve për paga dhe sigurime shoqërore, të cilat janë realizuar në masën 33% të planit vjetor.

Në tërësi, ecuria e realizimit tregon se gjatë 4M I 2026 fondet janë orientuar kryesisht drejt mbulimit të shpenzimeve operative dhe funksionimit të përditshëm të strukturave të mbrojtjes, ndërsa realizimi i investimeve, veçanërisht atyre me financim të huaj, mbetet i ulët dhe pritet të realizohen në periudhën e mbetur të vitit.
III. Informacion mbi volumin dhe madhësinë e ndryshimit të buxhetit.
Gjatë 4 mujorit të vitit 2026, nuk evidentohen ndryshime në planin e akorduar sipas ligjit nr. Nr. 87/2025, “Për buxhetin e vitit 2026”.

IV. [bookmark: _Hlk166672416]Të ardhurat jashtë limitit 
Të ardhurat jashtë limitit të realizuara nga Ministria e Mbrojtjes, arrijnë në total vlerën prej rreth 4.5 milion lekë.


V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jenë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49 të këtij udhëzimi. Vërejmë që të dhënat e raportuara në raportin e monitorimit të Ministrisë së Mbrojtjes, janë në përgjithësi sipas formateve të përcaktuara në këtë udhëzim.
· Në relacion paraqet realizimi financiar sipas programeve buxhetore, duke evidentuar planin, realizimin faktik dhe nivelin e realizimit në përqindje për secilin program.
· Paraqet informacion mbi numrin faktik të punonjësve.


Për përmirësimin e cilësisë së përmbajtjes së raportit të monitorimit rekomandojmë si më poshtë:

· Në realcionin shpjegues duhet të paraqitet një analizë e detajuar mbi deviacionet më të theksuara nga plani për vitin 2026, dhe të bëhet krahasimi me performancën me periudhën e mëparshme të raportimit. Në veçanti, të theksoni nëse ekzistojnë tendenca të vazhdueshme për performancën nën nivelin e parashikuar.

· Duhen shpjeguar në mënyrë të detajuar arësyet kryesore që kanë ndikuar në performancen e realizimit nën nivelin e duhur të shpenzimeve për periudhën raportuese kundrejt planit për vitin 2026. 

· Analiza e realizimit të produkteve duhet të paraqitet si në terma sasiorë ashtu edhe në vlerë duke evidentuar dhe koston për njësi.



I. Publikimi 
Raporti i Monitorimit për 4 mujorin 2026, është publikuar në faqen zyrtare të Ministrisë së Mbrojtjes.

Linku: Raporte Monitorimi (mod.gov.al)

Mallra dhe Shërbime të Tjera 8,252,876 9,487,687 16% 9,487,687 16% 0 2,373,457 18% 25% 25%

Transferta Korente të Brendshme 5,819,089 5,700,000 10% 5,700,000 10% 0 2,008,972 16% 35% 35%

Transferta Korente të Huaja 251,390 293,424 0% 293,424 0% 0 156,610 1% 53% 53%

Trans per Buxh. Fam. & Individ 634,933 578,685 1% 578,685 1% 0 189,122 1% 33% 33%

Totali Shpenzime Korrente 27,251,989 29,052,510 49% 29,052,510 49% 0 9,043,953 70% 31% 31%

Totali Shpenzime Kapitale me FB 12,290,669 16,884,000 29% 16,884,000 29% 0 3,865,694 30% 23% 23%

Totali Shpenzime Kapitale me FH 51,337 13,012,050 22% 13,012,050 22% 0 1,319 0% 0.0% 0.0%

Totali Shpenzime Kapitale 12,342,006 29,896,050 51% 29,896,050 51% 0 3,867,013 30% 13% 13%

Gjithsej Shpenzime Buxhetore  39,593,995 58,948,560 100% 58,948,560 100% 0 12,910,967 100% 22% 22%

